Source: http://www.lapinrotko.fi/fi/Opiskelijan-oikeudet
Timestamp: 2017-02-20 01:45:00+00:00
Document Index: 11569085

Matched Legal Cases: ['§21', '§18', '§19', '§22', '§6', '§18', '§21', '§21']

OrganisaatioHallitusEdustajistoHenkilökuntaEdustuksetMateriaalipankkiOpiskelijakorttiTilaa ja liity jäseneksiUusi tarraRekisteriselosteKortti hukassa?Opiskelija-alennuksetTee aloiteFrankpalvelutOpinnäytetöiden kansitusEdunvalvontaTuutorointiHaalarimerkitYhteystiedotOpiskelijayhdistyksetOpiskelijan oikeudetPalauteJulkilausumatTapahtumatViikkokatsausTuutorointiTuutorit ja tehtävätKoulutus 2017Keneltä lisätietoja?Hyvinvointi ja liikuntaKuraattoripalvelutLiikuntapalvelut ja sporttipassiOpiskeluterveydenhuoltoLinkkiVinkit
Opiskelijan oikeudet	Opiskelijan oikeudet:
Saada tietoosi opintojakson suoritustavat, arviointiperusteet ja päättymisajankohta. Tämä tarkoittaa käytännössä sitä, että opintojakson ensimmäisellä kontaktikerralla opettaja käy yhteisesti läpi kaikki opintojakson läpäisyyn vaadittavat suoritukset, niiden vaikutukset arvosanaan ja opintojakson aikataulun. On syytä huomioida, että päättymisajankohdan jälkeen ei opintosuorituksia oteta vastaan. Opintosuoritus kirjataan ASIOon viimeistään kuukauden kuluttua opintojakson päättymisajankohdasta. (Tutkintosääntö §21)
Saada hyväksiluettua aiemmin suorittamiasi opintoja tutkintosäännön §18 perusteella koulutusohjelman koulutuspäälliköltä. Hyväksilukemiseen vaikuttaa se, kuinka hyvin aikaisemmat opinnot vastaavat koulutusohjelman tavoitteita ja henkilökohtaista opintosuunnitelmaa. (Tutkintosääntö §19)
Korottaa opintojakson arvosanaa. Hylätyn arvosanan saatuasi sinulla on mahdollisuus yrittää suoritusta kaksi kertaa. Mikäli näillä kolmella kerralla ei tule hyväksyttyä suoritusta, on opintojakso aloitettava uudelleen. Hyväksyttyä arvosanaa on mahdollista yrittää korottaa kerran koulutuspäällikön hyväksymän anomuksen perusteella. (Tutkintosääntö §22)
Antaa palautetta opintojaksoista, koulutusohjelmasta ja opetuksen laadusta. Opintojaksopalautteella voi vaikuttaa yksittäisen opintojakson ja opettajan opetuksen laatuun.
Saada tieto annetun palautteen käsittelystä. (Laadunvarmistusjärjestelmä ja Yksikön laatukäsikirja)
SINULLA ON VELVOLLISUUS
Ilmoittautua läsnä/poissaolevaksi lukukausittain. Sinun tulee ilmoittautua lukukausittain läsnäolevaksi tai poissaolevaksi. Mikäli et
tee ilmoittautumista menetät opiskeluoikeutesi. (Tutkintosääntö §6)
Laatia ja ylläpitää HOPSia ja urasuunnitelmaa. (Tutkintosääntö §18)
Huolehtia opintojaksoille ilmoittautumisesta. (Tutkintosääntö §21)
Suorittaa opintojakso opintojaksosuunnitelman mukaisesti. (Tutkintosääntö §21)
Olla aktiivisesti mukana opintojaksojen ja koulutuksen kehittämisessä.